
R E P U B L I K A    H R V A T S K A
PRIMORSKO - GORANSKA  ŽUPANIJA
GRAD RIJEKA
AGENCIJA ZA DRUŠTVENO POTICANU
STANOGRADNJU GRADA RIJEKE

Titov trg 3/ 51 000 RIJEKA
OIB: 33196059754					MATIČNI BROJ: 02052270
RKP BROJ: 40818					RAZINA: 21 PRORAČUNSKI KORISNIK JLS
ŠIFRA DJELATNOSTI: 8412 Reguliranje djelatnosti subjekata koji pružaju zdravstvenu zaštitu, usluge u obrazovanju i kulturi i druge društvene usluge, osim obaveznog socijalnog osiguranja 
ŠIFRA GRADA: 373 
ŠIFRA ŽUPANIJE: 8



BILJEŠKE
uz Izvještaj o prihodima i rashodima, primicima i izdacima 
za razdoblje 1. siječanj - 31. ožujka 2025. godine



1. UVOD

Financijski izvještaji za razdoblje od 01. siječnja do 31. ožujka 2025. godine izrađeni su u skladu s Pravilnikom o financijskom izvještavanju u proračunskom računovodstvu ("Narodne novine", broj 37/22 i 52/25), Pravilnikom o proračunskom računovodstvu i Računskom planu (Narodne novine, br. 158/23 i 154/24) i s Okružnicom Ministarstva financija o sastavljanju i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 01. siječnja do 31. ožujka 2025. godine (KLASA:400-02/25-01/14, URBROJ:513-05-03-25-1 od 3. travnja 2025. godine).

Financijski izvještaji sastoje se od: Izvještaja o prihodima i rashodima, primicima i izdacima (Obrazac PR-RAS) i ovih Bilješki uz financijske izvještaje. U Bilješkama se pojašnjavaju podaci iskazani u obrascu financijskog izvještaja.

Redovne aktivnosti Agencije uključuju poslove vezane uz projekte realizirane u prethodnim godinama i to projekt POS Rujevica I. faza u smislu praćenja naplate obročne otplate stanova prodanih Gradu Rijeci („robni kredit") te podmirenje obveza po osnovi dugoročnog zajma za plasirana državna sredstva. Isto tako za projekte POS Rujevica II. faza, POS Donja Drenova, POS Hostov breg I. faza i POS Martinkovac I. faza aktivnosti u smislu praćenja naplate obročne otplate stanova i garaža prodanih kupcima u dijelu u kojem su plasirana javna sredstva (kroz tzv. III. obrok) obračunata sukladno ulaganjima državnih poticajnih sredstava i sredstava jedinice lokalne samouprave tj. Grada Rijeke te njihov povrat.
U 2023., Agencija je završila izgradnju 90 stanova u dva višestambena objekta iz projekta POS Martinkovac I. faza te je zaključila kupoprodajne ugovore s kupcima. Primopredaja stanova bila je krajem travnja 2023. U ovom izvještajnom razdoblju Agencija je nastavila s redovnim aktivnostima vezanim uz projekte realizirane u prethodnim razdobljima te intenzivno radi na novom projektu POS Zamet. 
Agencija je krajem 2023. godine započela s pripremama za novi kapitalni projekt izgradnje stanova po modelu poticane stanogradnje POS Zamet, koje su se nastavile odvijati i u 2024. godini.

U srpnju 2024. godine poništen je postupak javne nabave za izgradnju stanova na lokaciji POS Zamet zbog pristiglih ponuda koje su bile znatno višeg iznosa od planiranog te je sukladno povećanoj cijeni etalonske cijene građenja, koja je objavljena u međuvremenu, pokrenut i ponovljeni postupak nabave u prosincu 2024. godine.

BILJEŠKE UZ PR-RAS

[bookmark: _Hlk62627913]Bilješka br. 1 – šifra 6

Prihodi poslovanja ostvareni su u visini 73.987,99 EUR, odnose se na prihode od imovine 23.033,77 EUR (šifra 64) i prihode iz nadležnog proračuna 50.954,22 EUR (šifra 67). Prihodi poslovanja su za 7,3% viši u odnosu na izvještajno razdoblje prethodne godine zbog viših prihoda iz nadležnog proračuna za financiranje redovne djelatnosti.

Bilješka br. 2 – šifra 64

Iskazani iznos prihoda od imovine u visini 23.033,77 EUR, predstavlja prihode od pasivnih kamata po viđenju na neoročena sredstva po transakcijskim računima od 0,57 EUR (šifra 641) te prihode od kamata na dane zajmove koji ukupno iznose 23.033,20 EUR (šifra 643). Prihodi od kamata na dane zajmove odnose se na prihode od kamata na dane zajmove neprofitnim organizacijama, građanima i kućanstvima, odnosno javna sredstva naplaćena od kupaca, fizičkih osoba, kroz tzv. III. obrok u visini 10.682,65 EUR (šifra 6432) za POS Rujevica II. faza (stanovi i garaže), POS Hostov breg I. faza, POS Donja Drenova i POS Martinkovac I. faza te kamatu obračunatu po zajmu Gradu Rijeci za obročnu otplatu kupljenih nekretnina iz projekta Rujevica I. faza u visini 12.350,55 EUR (šifra 6437). Prihodi od imovine bilježe pad od 8,6% koji proizlazi iz nižih prihoda od kamate po zajmu Gradu Rijeci od 19,1% te povećanju prihoda od kamata na dane zajmove fizičkim osobama za III. obrok iz prijašnjih projekata izgradnje POS-ovih stanova od 7,6%. Povećanje prihoda od kamata na dane zajmove fizičkim osobama i smanjenje prihoda od kamate po zajmu Gradu Rijeci vidljivo je u izvještajnom razdoblju svake godine jer proizlazi iz dinamike otplaćivanja kredita prema otplatnim planovima. Znatno povećanje (veće od 100 %) bilježe prihodi od financijske imovine (šifra 641), točnije od prihoda ostvarenih od kamata na depozite po viđenju (šifra 6413), koji su ostvareni u iznosi 0,57 EUR.

Bilješka br. 3 – šifra 67

Prihodi iz nadležnog proračuna za financiranje rashoda poslovanja u visini od 50.954,22 EUR odnose se na sredstva iz proračuna Grada Rijeke, koja su isplaćena s računa Riznice Grada Rijeke za plaće i dio materijalno-financijskih rashoda Agencije. U ovom izvještajnom razdoblju tekuće godine prihodi bilježe povećanje od 18,1% ponajviše zbog povećanih rashoda za zaposlene koji su se povećali uslijed porasta plaća i naknade za prehranu.

Bilješka br. 4 – šifra 68

U tekućem izvještajnom razdoblju nisu ostvareni ostali prihodi, dok su u izvještajnom razdoblju prethodne godine ostvareni u iznosu 600,00 EUR, a odnosili su se na sudske troškove koji su refundirani Agenciji nakon okončanja sudskog spora.

Bilješka br. 5 – šifra 3

Rashodi poslovanja iznose 78.555,43 EUR (šifra 3), a odnose se na rashode za zaposlene u iznosu 42.091,40 EUR (šifra 31), materijalne rashode u iznosu 13.224,49 EUR (šifra 32) i financijske rashode koji su ostvareni u visini 23.239,54 EUR (šifra 34). Rashodi poslovanja ostvareni u izvještajnom razdoblju bilježe rast od 12,9%.

Bilješka br. 6 – šifra 31

Rashodi za zaposlene iskazani u visini 42.091,40 EUR obuhvaćaju izdatke za bruto plaće zaposlenih 35.099,93 EUR (šifra 311), doprinose na plaće u iznosu od 5.791,47 EUR (šifra 313) te ostale rashode za zaposlene koji su se odnosili na naknadu za trošak prehrane u visini 1.200,00 EUR (šifra 312). Rashodi za zaposlene bilježe rast od 30,1% koji je proizašao iz rasta plaća zaposlenicima te povećanja naknade za prehranu.

Bilješka br. 7 – šifra 32

Materijalni rashodi u tekućem izvještajnom razdoblju ostvareni su u  iznosu od 13.224,49 EUR, a odnose se na izdatke za naknade troškova zaposlenima u iznosu 1.734,12 EUR (šifra 321), rashode za materijal i energiju od 792,72 EUR (šifra 322), rashode za usluge u visini 10.472,38 EUR (šifra 323) i ostale nespomenute rashode poslovanja u iznosu 225,27 EUR (šifra 329). Materijalni rashodi su se u odnosu na izvještajno razdoblje prethodne godine povećali za 12,6%. zbog povećanja svih materijalnih rashoda osim rashoda za materijal i energiju.

	Materijalni rashodi ostvareni u tekućem razdoblju
	Šifra
	Iznos u EUR
	Postotak

	Naknade troškova zaposlenima 
	321
	1.734,12
	11,1

	Rashodi za materijal i energiju 
	322
	792,72
	-7,6

	Rashodi za usluge 
	323
	10.472,38
	14,6

	Ostali nespomenuti rashodi poslovanja
	329
	225,27
	14,3

	Usluge tekućeg i investicijskog održavanja
	3232
	238,00
	16,7



Značajniji rast ostvaren u tekućem izvještajnom razdoblju bilježe naknade za troškove zaposlenima zbog stručnog usavršavanja zaposlenika kojeg nije bilo u izvještajnom razdoblju prethodne godine (šifra 3213), zatim, rashodi za usluge bilježe rast jer u izvještajnom razdoblju prethodne godine za intelektualne i osobne usluge (šifra 3237) te komunalne usluge (šifra 3234) nisu evidentirani troškovi tekućeg razdoblja koji nisu fakturirani. Povećanje zbog rasta cijena bilježe ostale usluge (šifra 3239), točnije usluge čišćenja, te premije osiguranja (šifra 3292). Smanjenje je ostvareno kod usluga tekućeg i investicijskog održavanja (šifra 3232),  usluge pošte (šifra 3231) i troškova energije zbog smanjene potrebe za navedenim uslugama u tekućem razdoblju, u odnosu na izvještajno razdoblje prethodne godine.

Bilješka br. 8 – šifra 34

Financijski rashodi iznose 23.239,54 EUR, a odnose se na kamate za primljene zajmove od drugih razina vlasti odnosno za zajmove Grada Rijeke te zajam od Agencije za pravni promet i posredovanje nekretninama u iznosu od 23.033,20 EUR (šifra 342) i ostale financijske rashode 206,34 EUR (šifra 343) koji se odnose na bankarske usluge i usluge platnog prometa. Financijski rashodi bilježe pad od 8,7% u odnosu na izvještajno razdoblje prethodne godine, što je u skladu s dinamikom povrata kamata Agenciji za pravni promet i posredovanje nekretninama, a koje su naplaćene od fizičkih osoba za tzv. III obrok i Grada Rijeke za robni kredit (vidi bilješku br. 2 i šifru 643). Bankarske usluge bilježe pad od 18,3% jer je u izvještajnom razdoblju prethodne godine plaćena naknada banci za zamjenu tokena nakon krađe u prostorijama Agencije.

Bilješka br. 9 – šifra Z005-92211

Ukupni rashodi poslovanja u izvještajnom razdoblju iznose 78.555,43 EUR (šifra Z005) i veći su za 12,9% u odnosu na ostvareno u izvještajnom razdoblju prethodne godine kao posljedica obrazloženih promjena. Rezultat od poslovanja u izvještajnom razdoblju prikazuje manjak prihoda poslovanja u iznosu od 4.567,44 (šifra Y001). Manjak proizlazi iz povećanja rashoda poslovanja, što je detaljno obrazloženo u bilješkama iznad, te je dio rashoda poslovanja pokriven prenesenim viškom od prihoda poslovanja. Višak prihoda poslovanja - preneseni (šifra 92211) iznosi 176.395,03 EUR te je izmijenjen temeljem odluke o rasporedu rezultata. Višak prihoda poslovanja - preneseni je na početku izvještajnog razdoblja iznosio 183.506,39 EUR, a nakon odluke o rasporedu rezultata i umanjenja u iznosu od 7.111,36 EUR čime su pokriveni manjkovi od nefinancijske imovine, na kraju izvještajnog razdoblja iznosi 176.395,03 EUR.

Bilješka br. 10 – šifra 7 i šifra 4

U tekućem izvještajnom razdoblju Agencija nije imala prihoda od prodaje nefinancijske imovine (šifra 7) kao ni rashoda za nabavu nefinancijske imovine (šifra 4).

Bilješka br. 11 – šifra 92212 do šifra Y004

Višak prihoda od nefinancijske imovine – preneseni iznosi 4.747,14 EUR (šifra 92212) nakon izmjene izvršenom temeljem odluke o raspodjeli rezultata. Ukupni prihodi ostvareni tekućem izvještajnom razdoblju iznose 73.987,99 EUR (šifra X067), dok ukupni rashodi iznose 78.555,43 EUR (šifra Y034), te je ukupan manjak prihoda 4.567,44 (Y004) (za pojašnjenja odstupanja vidi bilješke 1 i 9).

Bilješka br. 12 – šifra 8

Primici od financijske imovine i zaduživanja iznose 189.860,88 EUR, a odnose se na primitke (povrate) glavnica zajmova danih građanima (fizičkim osobama) kroz tzv. III obrok u iznosu 129.564,07 EUR (šifra 8121) i povrat zajmova danih gradskim proračunima - Gradu Rijeci vezano za obročnu otplatu kupljenih nekretnina iz projekta POS Rujevica I. faza u iznosu 60.296,81 EUR (šifra 8173). Primici od financijske imovine i zaduživanja bilježe rast od 13,2% u odnosu na izvještajno razdoblje prethodno godine jer je zabilježen rast i povrata zajmova danih građanima i povrata zajmova danih gradskim proračunima. Primici od fizičkih osoba bilježe rast od 17,4%. Rast primitaka od fizičkih osoba proizlazi iz povećanja primitaka od prijevremenih otplata glavnica zajmova danih građanima. Iako je i u tekućem izvještajnom razdoblju i u izvještajnom razdoblju prethodne godine broj prijevremenih otplata bio isti, točnije troje građana je prijevremeno otplatilo svoje zajmove, u tekućem razdoblju je iznos primitaka od prijevremene otplate glavnica viši za 21.779,02 EUR. Povrati zajmova koji su se odvijali ugovorenom dinamikom, odnosno redovne otplate zajmova prema otplatnim planovima ostale su na razini izvještajnog razdoblja prethodne godine.  Specifikacija primitaka po pojedinim lokacijama (projektima) nalazi se pod Bilješkom br. 13. Povećanje od 5,1% za povrate zajmova danih gradskih proračunima u skladu je s dinamikom porasta koji se bilježi u ovom izvještajnom razdoblju svake godine. 

Bilješka br. 13 – šifra 8121

Primici od financijske imovine, odnosno primici (povrati) glavnica zajmova danih građanima (fizičkim osobama) kroz tzv. III obrok prema projektima ostvareni su na lokacijama kako slijedi: POS Rujevica II. faza 65.917,88 EUR, POS Donja Drenova 3.884,35 EUR, POS Hostov Breg I. faza 56.554,78 EUR i POS Martinkovac I. faza 3.207,06 EUR.


Bilješka br. 14 – šifra 5

Izdaci za financijsku imovinu i otplate zajmova iznose 189.860,88 EUR. U tekućem izvještajnom razdoblju odnose se isključivo na izdatke za otplatu glavnica primljenih kredita i zajmova, preciznije, zajmova od drugih razina vlasti (šifra 547). Izdaci za financijsku imovinu u tekućem izvještajnom razdoblju obuhvaćaju:

- otplatu glavnica primljenih zajmova od državnog proračuna za plasirana javna sredstva (tzv. III obrok) u iznosu od 131.547,43 EUR (šifra 5471). Otplaćene glavnice zajmova Agencije za pravni promet i posredovanje nekretninama za projekt POS Rujevica I. faza iznose 60.296,81 EUR, POS Rujevica II. faza 28.530,25 EUR, POS Donja Drenova 3.106,97 EUR, POS Hostov breg I. faza 37.048,46 EUR i POS Martinkovac I. faza 2.564,94 EUR;

- otplatu glavnica primljenih zajmova gradskog proračuna (Grada Rijeke) u iznosu od 58.313,45 EUR (šifra 5473) za plasirana javna sredstva (tzv. III obrok) iz projekta POS Rujevica II. faza u iznosu od 37.387,63 EUR, POS Donja Drenova u iznosu od 777,38 EUR, POS Hostov breg I. faza 19.506,32 EUR i POS Martinkovac I. faza 642,12 EUR, a koja se po naplati kupaca vraćaju Gradu Rijeci. 

Izdaci za financijsku imovinu i zajmove bilježe povećanje od 13,2% te je povećanje jednako povećanju primitaka od financijske imovine (vidi bilješku br.12). Razlog povećanja je zbog višeg iznosa ostvarenih povrata zajmova od prijevremenih otplata glavnica u tekućem izvještajnom razdoblju. Svim primicima od financijske imovine i zaduživanja pokrili su se izdaci za financijsku imovinu i otplate zajmova.
 
Bilješka br. 15 – šifra X003 i Y003

U izvještajnom razdoblju nije ostvaren ni manjak ni višak primitaka od financijske imovine i zaduživanja (šifra X003-Y003), jer su prihodi od prodaje financijske imovine u potpunosti pokrili rashode za nabavu financijske imovine. 

Bilješka br. 16 – šifra X678-X006

Ukupni prihodi i primici u izvještajnom razdoblju iznose 263.848,87 EUR (šifra X678), ukupni rashodi i izdaci iznose 268.416,31 EUR (šifra Y345), te je ostvaren manjak prihoda i primitaka u iznosu od 4.567,44 EUR (šifra Y005). Preneseni višak prihoda i primitaka iznosi 181.142,17 EUR (šifra 9221-9222), slijedom toga, višak prihoda i primitaka raspoloživ u sljedećem razdoblju iznosi 176.574,73 EUR (šifra X006).

Bilješka br. 17 – šifra 11P-11K

Stanje novčanih sredstava na početku tekućeg izvještajnog razdoblja iznosi 232.174,84 EUR, dok stanje novčanih sredstava na kraju izvještajnog razdoblja iznosi 229.424,24 EUR. Stanje novčanih sredstava je u ovom izvještajnom razdoblju znatno niže u odnosu na izvještajno razdoblje prethodne godine jer su sredstva korištena za troškove redovnog poslovanja Agencije i nabavu dugotrajne imovine tijekom 2024. godine.

Bilješka br. 18 – šifra Z007 i Z009

Agencija ima prosječno zaposleno 4 zaposlenika, ali i po osnovi sati rada 4 zaposlenika, što je za 20% manje u odnosu na izvještajno razdoblje prethodne godine jer je iz Agencije otišao jedan zaposlenik.

Bilješka br. 19 – šifra 64373

Prihodi od kamata na dane zajmove gradskim proračunima iznose 12.350,55 EUR, a odnose se na tzv. robni kredit (POS Rujevica I. faza) i bilježi smanjenje od 19,1%, što je u skladu s dinamikom smanjenja prihoda od kamata smanjenjem glavnice.


Bilješka br. 20– šifra 34281

Kamate za primljene zajmove od Agencije za pravni promet i posredovanje nekretninama iznose 18.262,06 EUR u promatranom razdoblju, što je smanjenje od 12,5% u odnosu na izvještajno razdoblje prethodne godine.

Bilješka br. 21 – šifra 34283

Kamate za primljene zajmove od Grada Rijeke iznose 4.771,14 EUR, te su se povećale u odnosu na izvještajno razdoblje prethodne godine za 9,9%.

Bilješka br. 22 – šifra 81212

Povrat zajmova danih građanima odnosi se na plaćenu glavnicu kroz tzv. III obrok iz projekata POS Rujevica II. faza, POS Donja Drenova, POS Hostov breg I. faza i POS Martinkovac I. faza iznosi 129.564,07 EUR i bilježi odstupanje od 17,4% na izvještajno razdoblje prethodne godine (vidi bilješku br. 12).

Bilješka br. 23 – šifra 81732

Povrat zajmova danih gradskim proračunima odnosi se na dvije rate glavnice tzv. robnog kredita u iznosu od 60.296,81 EUR vezano za projekt POS Rujevica I. faza te je vraćen 5,1% viši iznos nego u izvještajnom razdoblju prethodne godine.

Bilješka br. 24 – šifra 54712 i 54732

U promatranom razdoblju otplaćene su glavnice primljenih zajmova od državnog proračuna – dugoročnih u iznosu od 131.547,43 EUR i glavnice primljenih zajmova od gradskog proračuna - dugoročnih u iznosu od 58.313,45 EUR za realizirane projekte (vidi bilješku br. 14).




	
	
	
	
	

	
	
	
	
	



	
	Voditeljica knjigovodstva

___________________________
	
M.P.
	Ravnatelj


	

	
	Iva Čehajić
	
	Alen Milaković
	







Rijeka, 10. travnja 2025. god.

